Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
25 ก.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ปรับตัวบวกเล็กน้อย ก่อนดีดขึ้นปิดครึ่งวันเช้าที่ 1,752.03 จุด ปรับเพิ่มขึ้น 2.61 จุด ด้วยมูลค่าซื้อขายราว 2.24 หมื่นล้านบาท โดยมีแรงซื้อจากกลุ่มพลังงาน (ENERG) หนุนเช้านี้
มุมมองตลาดช่วงบ่าย: หลังดัชนีขยับลงทดสอบแนวรับ 1,745 จุด และสามารถยืนแนวรับดังกล่าวได้เช้านี้ แต่ยังคงต้องระมัดระวังแรงขายทำกำไร หากดัชนีปรับตัวเข้าใกล้แนวต้าน 1,770 จุด เนื่องจากระดับดัชนีปัจจุบันแกว่งอยู่ที่ระดับ +2SD. ของเครื่องมือ Bollinger Band ซึ่งจากข้อมูลในอดีตมักมีนัยต่อการพักหรือ ย่อตัว บวกกับเครื่องมือ Modified Stochastic เริ่มโค้งลงจากโซน Overbought ฉะนั้นช่วงสั้น คาดดัชนีพักตัวในกรอบ Uptrend Channel
กลยุทธ์ในช่วงบ่าย: นักเก็งกำไร กรณีมีหุ้นแบ่งขายทำกำไรเมื่อเข้าใกล้แนวต้าน 1,770 จุด กรณีไม่มีหุ้น เน้นเทรดดิ้งในกรอบ (ซื้อรับ-ขายต้าน) 1,730-1,770 จุด พร้อมกับ Stop Loss หากถอยหลุด 1,730 จุด
Point of View
สร้างรูปแบบกลับแนวโน้ม !!!
เลือก GUNKUL ที่เริ่มสร้างฐานจากโซนล่างมาอย่างต่อเนื่อง มองราคาน่าจะผ่านจุดต่ำสุดแล้ว ลุ้นการเคลื่อนไหวราคาสร้างรูปแบบ W-Shape หากผ่าน Neckline แถว 3.04 บ. ได้มีโอกาสขยับทดสอบระดับ Previous High ที่ 3.34 บ. ทั้งนี้ให้แนวรับที่ 2.92 บ. พร้อมตั้ง Stop Loss หากราคาถอยหลุด 2.82 บ.